बिजयनगर. रीको औद्योगिक क्षेत्र स्थित कॉटन वेस्ट इन्डस्ट्रीज के स्पिनिंग प्लांट में बुधवार सुबह भीषण आग लगने से करीब 30 लाख रूपए की कॉटन व मशीनरी अादि जल गए।
जानकारी के मुताबिक रीको औद्योगिक क्षेत्र स्थित केपी इंडस्ट्रीज के स्पिनिंग प्लांट के ब्लॉरूम में बुधवार सुबह 4 बजे करीब अचानक आग लग गई। नगर पालिका की मिनी फायर बिग्रेड व स्थानीय स्तर पर प्रयास किए गए लेकिन ये नाकाफी साबित हुए।
इत्तला मिलने पर पुलिस मौके पर पहुंची जहां गुलाबपुरा व आंगूचा माईन्स से फायर बिग्रेड बुलाने की कार्यवाही में जुटी। कुछ समय बाद पहुंची फायर बिग्रेड से आग पर काबू पाने का प्रयास शुरू किया गया करीब 11 बजे आग पर काबू पाया जा सका। उधर इत्तला मिलने पर पालिकाध्यक्ष सचिन सांखला, बिजयनगर उद्योग समिति अध्यक्ष विमल धम्माणी सहित काफी तादाद में उद्यमी व श्रमिक मौके पर आग पर काबू पाने के प्रयासों में जुटे रहे।
7 घंटे बाद पाया काबू : फायर बिग्रेड व अन्य संसाधनों के माध्यम से करीब 7 घंटे की मशक्कत के बाद आग पर काबू पाया जा सका। इससे अंदाजा लगाया जा सकता है कि आग कितनी भीषण थी।
दीवार धराशाही, हादसा टला : केपी इन्डस्ट्रीज के ब्लॉरूम में भीषण आग के चलते एक दीवार धराशाही हो गई। गनीमत रहा कि यह दीवार परिसर के पिछवाड़े गिरी अन्यथा यह एक गंभीर हादसा भी हो सकता था।
hin_Deva hin_Deva hin_Deva hin_Deva hin_Deva